EkBass/fiwiki-20250220-pages-articles huggingface dataset:
Norman–Robertsin lissenkefaliaoireyhtymä

Norman-Robertsin lissenkefaliaoireyhtymä on oireisto, jonka tärkein piirre on aivojen lissenkefalisuus. Norman-Roberts-oireisto ryhmitellään ykköstyypin lissenkefalioihin. Potilas on epileptinen, syvästi kehitysvammainen (ÄO alle 20) ja mikrokefalinen. Norman-Roberts periytyy autosomaalisesti. Taudinkuvaltaan sairaus muistuttaa toista lissenkefaliasairautta, Miller- Diekerin oireyhtymää. Norman-Roberts-tyyppinen oireisto kuvattiin ensi kertaa 1976. == Katso myös == * Reelin == Lähteet == Luokka:Oireyhtymät
Galdhøpiggen

Galdhøpiggen on Norjan ja Pohjois-Euroopan korkein vuori. Vuori sijaitsee Jotunheimenin vuoristoalueella Lomin kunnassa Opplandin läänissä. Vuoren huippu on 2 469 metriä merenpintaa ylempänä. Ensimmäisen kerran Galdhøpiggenin huipulle kiivettiin onnistuneesti 1850. Nykyään sadat henkilöt nousevat päivittäin vuoren huipulle huippusesongin aikana. Tavallisimpia reittejä huipulle on Spiterstulenin (1 104 m) tai Juvasshyttan (1 841 m) kautta. Juvasshyttan kautta kulkeva reitti ylittää vaarallisen jäätikön ja sen ylittämiseen tarvitsee köysiä sekä oppaan. Skandinavian korkeimpana vuorena Galdhøpiggenin prominenssi on myös Skandinavian suurin, kaikkiaan 2 372 metriä. ==Katso myös== *Luettelo suurimmista prominensseista *Luettelo maiden korkeimmista kohdista ==Lähteet== == Kirjallisuutta == * Helgesen, Morten & Helgesen, Julia 2013: Norges Fjelltopper over 2000 meter. - Glittertind Forlag AS. Skrautvål. ISBN 978-82-997013-7-2 Luokka:Opplandin läänin vuoret Luokka:Lom Luokka:Jotunheimen
Albéric Magnard

Lucien Denis Gabriel Albéric Magnard (9. kesäkuuta 1865 – 3. syyskuuta 1914) oli ranskalainen säveltäjä. Magnardin isä oli kirjailija ja lehtimies François Magnard. Suoritettuaan asepalveluksensa ja päätettyään lakiopintonsa Albéric lähti Pariisin konservatorioon, jossa häntä opettivat Théodore Dubois, Jules Massenet ja Vincent d'Indy. Magnard omisti juuri d'Indylle ensimmäisen sinfoniansa. Magnard meni vuonna 1896 naimisiin Julie Cretonin kanssa. Hän oli samoihin aikoihin jo viimeistelemässä kolmatta sinfoniaansa. Säveltäjä alkoi kuitenkin kärsiä kuulo-ongelmista. Magnardin uskotaan kuolleen ensimmäisessä maailmansodassa sattuneessa tulituksessa, vaikka hänen ruumistaan ei koskaan löydetty. Joka tapauksessa hänen julkaisemattomia teoksiaan, kuten ooppera Yolande sekä uudempi laulusarja tuhoutuivat. Magnard tunnetaan sinfonioidensa ohella muun muassa oopperoistaan ja kamarimusiikistaan. Luokka:Ranskalaiset säveltäjät Luokka:Vuonna 1865 syntyneet Luokka:Vuonna 1914 kuolleet
Alfonso Thiele

Alfonso Thiele (5. huhtikuuta 1920 – 15. heinäkuuta 1986) oli kilpa-autoilija, jolla oli sekä Italian että Yhdysvaltain kansalaisuus, vaikkakin hän vietti suurimman osan elämästään Italiassa. Thiele osallistui yhteen Formula 1 -sarjaan maailmanmestaruusosakilpailuun, joka oli Italian Grand Prix 1960. Thiele kuitenkin keskeytti kilpailun vaihdelaatikko-ongelmien seurauksena, eikä näin saanut kerättyä F1-urallaan yhtään MM-pistettä. ==Formula 1:n MM- sarjan kilpailujen tulokset== Vuosi Talli 1 2 3 4 5 6 7 8 9 10 Talli Sijoitus Pisteet 1960 Cooper ARG MON INDY DUT BEL FRA GBR POR ITA Kesk. USA Cooper - 0 == Lähteet == Luokka:Yhdysvaltalaiset Formula 1 -kuljettajat Luokka:Italialaiset Formula 1 -kuljettajat Luokka:Vuonna 1920 syntyneet Luokka:Vuonna 1986 kuolleet
Thaimaan jalkapallomaajoukkue

Thaimaan jalkapallomaajoukkue on Thaimaan jalkapalloliiton hallinnoima Thaimaata kansainvälisissä otteluissa edustava joukkue. Thaimaa ei ole koskaan päässyt maailmanmestaruuskilpailuihin, mutta Aasian-mestaruuskilpailuihin se on osallistunut viidesti. Parhaan sijoituksen joukkue saavutti vuonna 1972, jolloin se selviytyi turnauksessa kolmanneksi. == Maailmanmestaruuskilpailut == * 1930–1970 – Ei osallistunut * 1974–2018 – Ei selviytynyt karsinnoista == Aasian-mestaruuskilpailut == * 1956–1964 – Ei osallistunut * 1968 – Ei selviytynyt karsinnoista * 1972 – Kolmas * 1976 – Vetäytyi karsinnoista * 1980–1988 – Ei selviytynyt karsinnoista * 1992 – 1. kierros * 1996 – 1. kierros * 2000 – 1. kierros * 2004 – 1. kierros * 2007 – 1. kierros * 2011 – Ei selviytynyt karsinnoista * 2015 – Ei selviytynyt karsinnoista * 2019 – 2. kierros == Entisiä päävalmentajia == *2019 Akira Nishino == Lähteet == == Aiheesta muualla == * ThaiFootball.com Luokka:Jalkapallomaajoukkueet Maajoukkue
Tony Shelly

Tonny Shelly (2. helmikuuta 1937 - 4. lokakuuta 1998https://results.motorsportstats.com/drivers/tony-shelly/career) oli uusiseelantilainen Formula 1 -kuljettaja. Hän osallistui kolmeen Grand Prix -kilpailuun, mutta starttasi niistä vain yhteen. Shelly ei onnistunut keräämään F1-urallaan yhtään MM-pistettä. ==Formula 1 -tulokset== Vuosi Talli 1 2 3 4 5 6 7 8 9 Talli Sijoitus Pisteet 1962 Lotus DUT MON BEL FRA GBR Kesk. GER DNQ ITA DNQ USA RSA Lotus - 0 == Lähteet == Luokka:Uusiseelantilaiset Formula 1 -kuljettajat Luokka:Vuonna 1937 syntyneet Luokka:Vuonna 1998 kuolleet
Keuhkopussitulehdus

Keuhkopussitulehdus eli pleuriitti on keuhkoja ympäröivän keuhkopussin tulehdustila. Keuhkopussitulehduksen oireita ovat kuume, yskä, painon putoaminen, ruokahaluttomuus, kipu ja hengitykseen liittyvät ongelmat. Keuhkopussitulehdus voi johtua erinäisistä syistä, kuten akuutista virusinfektiosta, keuhkokuumeesta, tuberkuloosista tai haimatulehduksesta. Joskus aiheuttaja jää tuntemattomaksi.http://www.cnn.com/HEALTH/library/DS/00244.html Diagnoosi tehdään yleensä potilaan oireiden perusteella, mutta myös verikoe saattaa osoittaa tulehtuneisuuden. Hoito riippuu paljolti keuhkopussitulehduksen aiheuttajasta. Jos taustalla on bakteerin aiheuttama keuhkokuume, voidaan määrätä antibiootteja. Useimmiten tuntemattoman aiheuttajan laukaisemat keuhkopussitulehdukset paranevat itsestään ajan kanssa. == Lähteet == Luokka:Hengityselinten sairaudet
Ihmiskunnan loppulaukka

Ihmiskunnan loppulaukka on kirjailija Arto Paasilinnan teos, joka ilmestyi vuonna 2000. Kirja kertoo humoristisesti ihmiskunnan viimeisistä vuosista ennen sukupuuttoa. ==Juoni== On vuosi 2005 ja tilastot puhuvat karua kieltä ihmiskunnan alasajosta. Syntyvyys on hiipunut, sitten romahtanut ja lopulta tyssännyt koko maailmassa. Lemmenleikit maistuvat kuten ennenkin mutta lapsia ei synny. Hevosmiehet tekevät toki parhaansa. Puhuvien suomenhevosten legendaarinen kouluttaja, entinen eläinlääkäri Tarmo Saamakorpi näyttää mistä väry käy: hän lähtee siitostoimeen hevosmiehen tyylillä. Vanha uskollinen Haaveri-Aaroni ratsunaan hän karauttaa Orimattilan tilaltaan naisiin mutta tällä kertaa jaloin, epäitsekkäin aikein. Ihmissuvun on jatkuttava, ja vanhan konitohtorin värkeissä on vielä varaa. Mutta ei sota yhtä miestä kaipaa, eikä ikämieheksi jo ehtinyt Saamakorpikaan ihmeitä voi tehdä. Perillinen kuitenkin syntyy, Toivo Armas, potra poika ja syntyessään maailmansensaatio. Poika varttuu Orimattilassa isä-Tarmon hevostilalla kätilöäitinsä Tainan hellässä hoidossa. Hevoset, maineikkaan Eri-Aaronin suomea taitavat jälkeläiset ovat pojan parhaita ystäviä. Miten maailma asettuu, kun se vähin erin hiljenee? Miten asiansa ja elämänsä ratkaisee ihmiskunnan nuorin mies? Työsarkaa on lujasti, niin miehellä kuin pollellakin. Toivo Armas ja Humu-Aaroni ovat tiukan haasteen edessä. Luokka:Post-apocalypse-kirjallisuus Luokka:Arto Paasilinnan teokset Luokka:Vuoden 2001 kirjat
Brian Shawe-Taylor

Brian Newton Shawe-Taylor (28. tammikuuta 1915 – 1. toukokuuta 1999) oli brittiläinen kilpa-autoilija, joka osallistui muun muassa Formula 1 -sarjaan. Hän osallistui vain kolmeen Grand Prix -kilpailuun, joista kahdessa hän osallistui itse kilpailun lähtöön. Hän ei kuitenkaan onnistunut keräämään yhtään MM-pistettä F1-urallaan. ==Formula 1 -tulokset== Vuosi Valmistaja Auto 1 2 3 4 5 6 7 8 Sijoitus Pisteet 1950 Joe Fry Maserati 4CL GBR 10 MON INDY SWI BEL FRA ITA \- 0 1951 G A Vandervell Ferrari 375 Thinwall SUI 500 BEL FRA DNS \- 0 1951 Brian Shawe-Taylor ERA B Type GBR 8 GER ITA ESP \- 0 == Lähteet == Luokka:Brittiläiset Formula 1 -kuljettajat Luokka:Vuonna 1915 syntyneet Luokka:Vuonna 1999 kuolleet
Endokardiitti

Endokardiitti on sydämen sisäkalvon tulehdus. Endokardiitti on mikrobien aiheuttama sairaus, ja se ilmenee monesti jonkin kirurgisen toimenpiteen komplikaationa. Tatuointi ja lävistykset voivat myös suurentaa endokardiitin vaaraa sellaisilla henkilöillä, joilla on synnynnäinen sydän- tai läppävika. Endokardiitissa bakteerit, joskus sienieliöt kulkeutuvat verenkierron mukana sydämeen, tarttuvat sen läppien sisäpinnoille ja aiheuttavat tulehduksen. Tulehduksen aiheuttavat esimerkiksi huonoista hampaista verenkiertoon päässeet bakteerit. Erityisen alttiita tulehdukselle ovat suonensisäisten huumeiden käyttäjät ja valmiiksi sydänvikaiset henkilöt. Endokardiitin oireita ovat kuume, painon putoaminen ja hikoilu öisin. Oireet riippuvat myös siitä, minkälainen bakteeri tulehduksen on aiheuttanut: stafylokokkiendokardiittiin liittyvä kuumeilu saattaa muistuttaa jopa verenmyrkytyksen oireita. Verenkiertoon levinneet bakteerit voivat aiheuttaa oireita muuallakin elimistössä, esimerkiksi nivelissä, keskushermostossa ja iholla. Endokardiitti voi hoitamattomana johtaa kuolemaan. Tyypillisesti potilas saa viikkojen ajan suonensisäisiä antibiootteja sairaalassa. Suomessa tehdyssä tutkimuksessa vuosina 1980–2004 tartuttavaan endokardiittiin sairastuneiden potilaiden keski-ikä nousi 47 vuodesta 55 vuoteen. Jos huumeiden käyttäjiä ei otettu huomioon, keski-ikä nousi 62 vuoteen. Suusta peräisin olevien Viridans-ryhmän streptokokkien osuus laski, ja Staphylococcus aureuksesta tuli yleisin aiheuttajabakteeri. Tämä muutos selittyi huumeiden käyttöön liittyvien tapausten lisääntymisellä, koska ne olivat lähes poikkeuksetta Staphylococcus aureuksen aiheuttamia. == Lähteet == === Yleiset lähteet === * === Viitteet === == Aiheesta muualla == *Terveyskirjasto, kardiologian erikoislääkäri Raimo Kettunen: Endokardiitti (sydänläppien tulehdus), Lääkärikirja Duodecim, 3.12.2020 *Mayo Clinic: Endocarditis Luokka:Sydän- ja verisuonitaudit
Sydäntulehdus

Sydäntulehdus eli kardiitti on sydämen tai sen osan tulehtuminen, jonka aiheuttaa mikrobi tai jokin muu tekijä. Tällaisia tulehduksia ovat sydänlihastulehdus eli myokardiitti, sydänläppien ja sydämen sisäkalvon tulehdus eli endokardiitti sekä sydänpussitulehdus eli perikardiitti. ==Lähteet== Luokka:Sydän- ja verisuonitaudit
Orfeus ja Eurydike

Orfeus ja Eurydike (Wq. 30, , ) on Christoph Willibald Gluckin Raniero da Calzabigin librettoon säveltämä ooppera, jota pidetään ensimmäisenä Gluckin niin sanotuista reformioopperoista, joiden avulla säveltäjä uudisti opera serian sävel- ja muotokieltä. Teos sai ensi-iltansa Wienin Burgtheaterissa 5. lokakuuta 1762. Oopperan libretisti Calzabigi halusi ottaa italialaiseen oopperaan vaikutteita ranskalaisesta oopperasta. Oopperan ensi-ilta oli suuri menestys, ja Gluck päätti myöhemmin yrittää uudistaa myös ranskalaista tragédie en musique -oopperaa. Hän sovitti Orfeus ja Eurydiken uudelleen ranskaksi, ja se esitettiin Pariisissa. Alkuperäisen Orfeuksen roolin oli esittänyt kastraatti, mutta ranskankielisessä versiossa roolin lauloi kontratenori. Pariisin versioon Gluck lisäsi loppuun balettikohtauksen. Ranskalainen Hector Berlioz teki oopperasta vuonna 1859 vielä kolmannen version, jossa hän pyrki yhdistelemään ranskan- ja italiankielisiä versioita ja jossa Orfeon roolista tehtiin housurooli. == Lähteet == * * Metropolitan Opera:Orfeo ed Euridice * All Music Guide: Orfeo ed Euridice (Italian version), opera in 3 acts, Wq. 30 ===Viitteet=== == Aiheesta muualla == * italiankielisen version libretto * ranskankielisen version libretto Luokka:Italiankieliset oopperat Luokka:1760-luvun musiikkiteokset
TuxPhone

TuxPhone oli avoimen lähdekoodin matkapuhelinhanke. Projektin tarkoitus oli kehittää matkapuhelin, jonka käyttäjä pystyisi itse valmistamaan. Puhelin on Linux-pohjainen. Sitä kehitti TagSense-yhtiö. Luokka:Linux-pohjaiset laitteet Luokka:Avoimen lähdekoodin matkapuhelimet
Arkhimedeen kappale

Arkhimedeen kappaleet ovat sellaisia puolisäännöllisiä kappaleita, jotka koostuvat kahden tai useammanlaisesta säännöllisestä monikulmiosta. Arkhimedeen kappaleiden kärjet ovat aina keskenään samanlaisia ja särmät yhtä pitkiä. Arkhimedeen kappaleita on kolmiulotteisessa avaruudessa yhteensä 13. Kappale Kappale Tahkot Tahkot Särmät Kärjet typistetty tetraedri (animaatio) 8 4 kolmiota 4 kuusikulmiota 18 12 kuboktaedri (animaatio) 14 8 kolmiota 6 neliötä 24 12 typistetty kuutio (animaatio) 14 8 kolmiota 6 kahdeksankulmiota 36 24 typistetty oktaedri (animaatio) 14 6 neliötä 8 kuusikulmiota 36 24 rombikuboktaedri (animaatio) 26 8 kolmiota 18 neliötä 48 24 typistetty kuboktaedri (animaatio) 26 12 neliötä 8 kuusikulmiota 6 kahdeksankulmiota 72 48 pullistettu kuutio (animaatio) (animaatio) 38 32 kolmiota 6 neliötä 60 24 ikosidodekaedri (animaatio) 32 20 kolmiota 12 viisikulmiota 60 30 typistetty dodekaedri (animaatio) 32 20 kolmiota 12 kymmenkulmiota 90 60 typistetty ikosaedriJalkapallo on typistetty ikosaedri. (animaatio) 32 12 viisikulmiota 20 kuusikulmiota 90 60 rombi-ikosidodekaedri (animaatio) 62 20 kolmiota 30 neliötä 12 viisikulmiota 120 60 typistetty ikosidodekaedri (animaatio) 62 30 neliötä 20 kuusikulmiota 12 kymmenkulmiota 180 120 pullistettu dodekaedri (animaatio) (animaatio) 92 80 kolmiota 12 viisikulmiota 150 60 Arkhimedeen kappaleiden duaalikappaleita sanotaan Catalanin kappaleiksi. == Katso myös == * Platonin kappaleet eli säännölliset monitahokkaat ==Huomautukset== Luokka:Monitahokkaat
Aach

Aach tarkoittaa seuraavia paikkakuntia: *Aach, kaupunki Baden-Württembergissä Saksassa *Aach, kunta Rheinland-Pfalzissa Saksassa.
Anan

Anan voi tarkoittaa seuraavia paikkakuntia: * Anan, kunta Ranskan Haute- Garonnen departementissa * Anan, kaupunki Shimoinan piirikunnassa Naganon prefektuurissa Japanissa * Anan, kaupunki Tokushiman prefektuurissa Japanissa
Krooninen lymfaattinen leukemia

Krooninen lymfaattinen leukemia eli KLL on yksi leukemian neljästä päätyypistä. Kroonisessa lymfaattisessa leukemiassa lymfosyyttejä syntyy liikaa. Tämä johtaa lymfosytoosiin. Sairastuneista suurin osa on yli 50-vuotiaita, ja miespotilaita on enemmän kuin naisia. Kaikista leukemioista kroonisia lymfaattisia on noin 25–30 %.http://cc.oulu.fi/~sisawww/esit/000518.htm Krooninen lymfaattinen leukemia on länsimaissa yleisin aikuisiän leukemiasairaus. Suomessa sitä todetaan vuosittain noin 120 tapausta. KLL:n riskitekijöitä tai etiologiaa ei juuri tunneta. Perintötekijöillä on ilmeisesti jotain merkitystä. On myös havaittu, että sairaus on yleisehkö europideilla ja negrideillä mutta hyvin harvinainen esimerkiksi Aasian maissa. Perintötekijöiden merkitystä sairauden synnyssä puoltaa muun muassa se, että tietyissä suvuissa sairautta todetaan useammilla henkilöillä. Saman suvun sisällä sairaus puhkeaa yleensä seuraavassa sukupolvessa entistä varhaisemmalla iällä. Krooninen lymfaattinen leukemia puhkeaa ja etenee hyvin hitaasti. Onkin arvioitu, että peräti 70 % diagnooseista tehdään sattumalta. Varhaisvaiheessa saattaa esiintyä suurentuneita imusolmukkeita ja splenomegaliaa. Oireet muuttuvat vakavammiksi sairauden edetessä pidemmälle. Monilla potilailla on havaittu lieväasteista aneemisuutta. Parantavaa hoitoa ei tunneta, mutta sairaus ei etene äkillisesti, ja tavallisesti potilas elää diagnoosin saamisesta vielä vuosia. == Lähteet == == Aiheesta muualla == * Tietoa kroonisesta lymfaattisesta leukemiasta Luokka:Syöpätaudit zh:慢性骨髓细胞性白血病
Kenny Anthony

Kenny Davis Anthony (s. 8. tammikuuta 1951) oli Saint Lucian pääministeri vuosina 1997 – 2006 ja 2011-2016. Anthony on valmistunut Länsi-Intian ja Birminghamin yliopistoista. Hän on Saint Lucia Labour Partyn jäsen ja kuuluu anglikaanikirkkoon. Kenny Anthonysta tuli pääministeri 24. toukokuuta 1997, jolloin SLP voitti parlamentin vaalit. Hänen edeltäjänsä oli Vaughan Lewis ja seuraaja John Compton. Luokka:Saint Lucian pääministerit Luokka:Vuonna 1951 syntyneet Luokka:Elävät henkilöt
Sari Puumalainen

Sari Puumalainen (oik. Kaskilahti, s. 3. helmikuuta 1971) on suomalainen näyttelijä. Hän valmistui teatteritaiteen maisteriksi vuonna 1995 ja hänet kiinnitettiin samana vuonna Kansallisteatteriin. Teatterin lisäksi hän on näytellyt elokuvissa ja televisiosarjoissa. Puumalaisen elokuvaosia on muun muassa Helmi Elisa Lauri Törhösen elokuvassa Hylätyt talot, autiot pihat. Television puolella hänet muistetaan erityisesti sarjoista Kotikatu, Parhaat vuodet, Tukka auki ja Vastaparit. == Yksityiselämä == Puumalainen on naimisissa näyttelijä Risto Kaskilahden kanssa. Heillä on kaksi tytärtä. Tyttäristä Saara on esiintynyt äitinsä kanssa elokuvissa Uuno Turhapuro – This Is My Life ja Raja 1918. == Filmografia == === Elokuvat === Vuosi Elokuva Rooli 1988 Pullahiiri Taina 1989 Insiders Tessa 1994 Pohjalla 1997 Palava rakkaus Hella Wuolijoki 1999 Pikkusisar kikattava lotta 2000 Hylätyt talot, autiot pihat Helmi Elisa Karhu 2004 Uuno Turhapuro – This Is My Life äiti puistossa 2005 Onnen varjot pienen tytön äiti 2007 Raja 1918 rouva Muranen Sooloilua kätilö 2009 Pääministeri Jäätteenmäen ystävätär 2011 Pussikaljaelokuva nainen terassilla 2012 Vares – Uhkapelimerkki Suski Petterson 2013 Neljäs tie === Televisiosarjat === Vuosi Sarja Rooli 1994 Puhtaat valkeat lakanat Minna Laine Puukoi useita rooleja 1997–2000, 2002, 2003, 2004, 2006, 2012 Kotikatu Liisa Kärkinen 1998 Team Ahma tarjoilija 2000–2002 Parhaat vuodet Anna Karvala 2008 Tukka auki Elli 2010 Vastaparit Piia-Liisa 2018, 2019 Sorjonen Karin äiti 2019 Syke Sari Mäkinen == Lähteet == == Aiheesta muualla == * * * Sari Puumalaisen profiili Näyttelijäliiton sivuilla Luokka:Suomalaiset näyttelijät Luokka:Vuonna 1971 syntyneet Luokka:Elävät henkilöt
Akuutti lymfaattinen leukemia

Akuutti lymfaattinen t. lymfoblastinen leukemia eli ALL on yksi leukemian neljästä keskeisimmästä sairausmuodosta. Akuutti lymfaattinen leukemia puhkeaa äkisti ja etenee nopeasti. Sairaus koskettaa etupäässä pieniä lapsia. Kyseessä on yksi lasten yleisimmistä syöpätaudeista, ja noin 85 % kaikista lasten leukemiatapauksista on akuutteja lymfaattisia.http://www.uku.fi/vaitokset/2000/tiedotteet/jrahiala.htm Ennuste on kuitenkin hyvä: Pohjoismaissa noin 80 % ALL-lapsista paranee. Hoitamattomana akuutti lymfaattinen leukemia johtaa kuolemaan. Tyypillisiä lisätauteja ovat yleisinfektiot. Akuutin lymfaattisen leukemian oireita ovat heikentynyt yleistila, anemia, kuumeilu, verenvuodot ja esimerkiksi splenomegalia. Sairautta havaitaan joskus myös aikuisilla, näistä ensisijaisesti yli 50-vuotiailla. Tutkimuksissa T-solujen akuuttia lymfaattista leukemiaa on hoidettu menestyksekkäästi geneettisesti muunneltujen immuunijärjestelmän solujen avulla. Akuutin lymfaattisen leukemian hoito koostuu kolmesta osasta: induktiohoidosta, remission vakautushoidosta sekä ylläpitohoidosta. == Katso myös == * Krooninen lymfaattinen leukemia == Lähteet == Luokka:Syöpätaudit
Canet

Canet voi tarkoittaa seuraavia: == Paikkoja == * Canet (Aude), kunta Auden departementissa, Ranskassa * Canet (Hérault), kunta Hérault’n departementissa, Ranskassa * Canet-de-Salars, kunta Aveyronin departementissa, Ranskassa * Canet-en-Roussillon, kunta Pyrénées-Orientalesin departementissa, Ranskassa == Henkilöitä == * Albert Canet (1878–1930), ranskalainen tennispelaaja * Guillaume Canet (s. 1973), ranskalainen näyttelijä ja elokuvaohjaaja * Gustave Canet (1846–1913), ranskalainen tykkien suunnittelija == Muita merkityksiä == * Canet-tykki, Gustave Canet’n suunnittelemia tykkejä, esimerkiksi 152/45 C
Cize

Cize tarkoittaa seuraavia Ranskan kuntia: * Cize, kunta Ainin departementissa * Cize, kunta Juran departementissa.
Pinta

Sana pinta voi tarkoittaa seuraavia asioita: *pinta, geometrinen käsite. *Materiaalin tai kappaleen pinta tai sen pintamateriaali *Pinta, yksi laivoista, joilla Kolumbus purjehti Amerikkaan *Pinta, Espanjan laivaston aseistamaton kuljetusalus vuodelta 1850 *Pinta, saari Galápagossaarilla *Pinta, sukunimenä: **Tommi Pinta (s. 1987), suomalainen amerikkalaisen jalkapallon pelaaja ja koripalloilija.
Christina Indrenius-Zalewski

Christina Margaretha Elisabeth Indrenius-Zalewski (s. 24. marraskuuta 1938 Turku) on suomalainen näyttelijä, joka on esiintynyt teatterissa ja televisiossa sekä elo­kuvissa. == Ura == Indrenius-Zalewski valmistui yli­oppilaaksi 1958 ja opiskeli Helsingin yliopistossa 1958–1959, jonka jälkeen hän siirtyi Sveitsiin Lausannen yliopistoon vuosiksi 1959–1960. Palattuaan Suomeen hän opiskeli Svenska Teaternin oppilas­koulussa 1960–1963 ja hankki vielä lisä­oppia Pariisista, jossa hän oli L’université du théâtre des nations -yli­opistossa 1962. Työ­uransa Indrenius-Zalewski aloitti Wasa Teaterin näyttelijänä 1963–1964, siirtyi sitten Turun ruotsalaisen teatterin palvelukseen vuosiksi 1964–1968 ja aloitti Svenska Teaternissa 1969. Hän toimi lisäksi vapaana näyttelijänä Ruotsissa 1980–1982. == Yksityiselämä == Indrenius-Zalewskin ensimmäinen puoliso vuodesta 1966 oli ohjaaja Carl-Axel Heiknert, joka kuoli vuonna 1981. Indrenius-Zalewski avioitui säveltäjä Erik Bergmanin kanssa vuonna 2000. Hän jäi leskeksi vuonna 2006. == Valikoitu filmografia == * Natalia (1979) * Painija (1985) * På liv och död (1986) * Irti maasta (1990) * Suolaista ja makeaa (1995) * Ihmeidentekijät (1996) * Hovimäki (2000) * Parhaat vuodet (2000) * Kuumia aaltoja (2003) * Risto Räppääjä ja polkupyörävaras (2010) == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset aateliset Luokka:Vuonna 1938 syntyneet Luokka:Elävät henkilöt
Arthur Lundahl

Arthur Alfred Lundahl, (15. marraskuuta 1844 Oulu - 24\. heinäkuuta 1879 Tampere) oli Suomalaisen Teatterin näyttelijä. Hän oli vuodesta 1874 naimisissa Selma Lundahlin (omaa sukua Heerman, s. 1853) kanssa, joka oli myös Suomalaisen Teatterin näyttelijä. Tästä avioliitosta heillä oli neljä lasta.A. Th. Böök : Suomalaisen teatterin tienraivaajia. "Uskokaa pois, viipurilaiset, meistä tulee jotakin!", Aamulehti, 22.01.1939, nro 20, s. 15, Kansalliskirjaston digitaaliset aineistot Lundahlin vanhemmat olivat kaupunginviskaali Abraham Lundahl ja Catharina Charlotta Cajanus. Hän kävi pari luokkaa lukiota Kuopiossa ja ersosi sitten koulusta mennäkseen Helsingin teatterikouluun. Lundahl oli sitten avustajana Ahmanin ja Pousetten sekä Lindmarkin teatteriseurueissa ja järjesti 1866–1867 draamallis-soitannollisia iltahuveja maaseudulla. Vuonna 1866 Lundahl lähti merille ja palattuaan Suomeen hänet otettiin lokakuussa 1872 Suomalaisen Teatterin riveihin. Lundahl kuten hänen vaimonsakin sai alusta lähtien tehtäväkseen päärooleja. Häntä kuvailtiin huomattavan lahjakkaaksi ja voimakaspiirteiseksi mieheksi, jonka suonissa virtasi esivanhempiensa muukalaisveri. Hän liikkui näyttämöllä kuin kotonaan ja oli hyvin musikaalinen ja temperamenttinen. Hänen heikkoutenaan on pidetty puhetekniikan sameutta. Lundahlin vuositulokseen on mainittu 2.500 markkaa vuonna 1877. Hän teki 1870-luvulla opintomatkan ulkomaille ja laajensi näin taiteellista näköpiiriään. 1870-luku oli muutenkin Lundahlin taiteellista nousukautta, mutta samalla hänen fyysinen kuntonsa heikentyi. Vuonna 1878 hän esitti Daniel Hjortissa nimiroolia Kuopiossa täpötäydelle katsomolle, mutta kesken vuorosanojen esityksen horjahti ja vietiin näyttämön taakse, jossa lääkäri totesi hänen saaneen vaikean halvauskohtauksen. Viimeisen elinvuotensa Lundahl vietti sairaalassa. Lundahlin kuoltua hänen vaimonsa meni uudelleen naimisiin 1899 ja muutti Norjaan. ==Lähteet== * Suomen Kuvalehti, 16/1936. "Kaksi Tähdenlentoa Suomalaisen Teatterin syntyhistoriassa", Tuuli Reijonen. * Sivu 476. == Viitteet == Luokka:Suomalaiset teatterinäyttelijät Luokka:Vuonna 1844 syntyneet Luokka:Vuonna 1879 kuolleet
Grez

Grez voi tarkoittaa seuraavia: ;paikkoja: * Grez (Oise), Oisen departementissa Ranskassa * Le Grez, Sarthen departementissa Ranskassa * Grez-Neuville, Maine- et-Loiren departementissa Ranskassa * Grez-en-Bouère, Seine-Maritimen departementissa Ranskassa * Grez-sur-Loing, Seine-Maritimen departementissa Ranskassa * Villiers-sous-Grez, Seine-Maritimen departementissa Ranskassa * Grez-Doiceau, Brabant Wallonin maakunnassa Belgiassa ;henkilöitä: * Javiera Grez (s. 2000), chileläinen jalkapalloilija.
Keplerin–Poinsot’n kappale

Kepler–Poinsot’n kappaleet ovat tähdenmuotoisia säännöllisiä monitahokkaita. On olemassa neljä erilaista Kepler–Poinsot’n kappaletta: * Pieni tähtidodekaedri * Suuri tähtidodekaedri * Suuri dodekaedri * Suuri ikosaedri Luokka:Monitahokkaat
Die Feen

Die Feen (WWV 32, ) on Richard Wagnerin ensimmäinen vuonna 1834 valmistunut ooppera, joka kuitenkin säveltäjän toivomuksesta ensi-esitettiin vasta Wagnerin kuoleman jälkeen. Ensiesitys tapahtui Königlich Hof- und Nationaltheaterissa Münchenissä 29. kesäkuuta 1888. Säveltäjä itse kirjoitti teoksen libreton. Wagner kierrätti teokseen aikaisemmin kesken jääneen oopperansa Die Hochzeitin päähenkilöiden nimet: Ada and Arindal. Die Feenissä on havaittavissa vaikutteita Carl Maria von Weberin tuotannosta. == Lähteet == * OperaGlass: Die Feen: Performance History * All Music Guide: Die Feen, opera, WWV 32 == Aiheesta muualla == * libretto Luokka:Richard Wagnerin teokset Luokka:Saksankieliset oopperat Luokka:1830-luvun musiikkiteokset
Jussy

Jussy voi tarkoittaa useita paikkakuntia: * Jussy (Sveitsi), kunta Geneven kantonissa Sveitsissä * Jussy (Moselle), Mosellen departementissa Ranskassa * Jussy (Yonne), Yonnen departementissa Ranskassa * Jussy (Aisne), Aisnen departementissa Ranskassa * Jussy-Champagne, Cherin departementissa Ranskassa * Jussy-le-Chaudrier, Cherin departementissa Ranskassa * Pers-Jussy, Haute- Savoien departementissa Ranskassa
Rikky von Opel

Frederick ”Rikky” von Opel (s. 14. lokakuuta 1947 New York, Yhdysvallat) on liechtensteinilainen kilpa-autoilija. Hän voitti Lombard North British Formula 3 -sarjan mestaruuden vuonna 1972. Formula 1 -sarjassa von Opel osallistui 14 Grand Prix -viikonloppuun ajaen ensin Ensignillä ja sitten Brabhamilla. Hän ei saavuttanut F1-urallaan yhtään MM-pistettä. Von Opel oli kahdesti yhdeksäs. Hän käytti kilpauransa alkuvaiheilla salanimeä Antonio Bronco. Parhaimmillaan von Opel oli aika-ajoissa 17:s, kyseinen kilpailu päättyi kuitenkin keskeytykseen. Von Opel oli ensimmäinen ja toistaiseksi ainoa liechtensteinilainen Formula 1 -sarjassa ajanut kuljettaja. Rikky von Opel on Opel-autoyhtiön perustajan Adam Opelin lapsenlapsen lapsi. ==Formula 1 -tulokset== Kausi Talli 1 2 3 4 5 6 7 8 9 10 11 12 13 14 15 Sijoitus Pisteet 1973 Ensign ARG BRA SAF SPA BEL MON SWE FRA 15 GBR 13 DUT DNS DEU AUT Kesk ITA Kesk. CAN NC USA Kesk. 33\. 0 1974 Brabham ARG DNS BRA RSA ESP Kesk. BEL Kesk. MON DNQ SWE 9 DUT 9 FRA DNQ GBR GER AUT ITA CAN USA 28\. 0 == Lähteet == Luokka:Liechtensteinilaiset Formula 1 -kuljettajat Luokka:Vuonna 1947 syntyneet Luokka:Elävät henkilöt
Masquerade (Wyclef Jeanin albumi)

Masquerade on Wyclef Jeanin kolmas sooloalbumi. ==Kappaleet== # Message To The Streets - 00:56 # Peace God - 03:51 # PJ's feat. Governor & Profilic - 03:59 # 80 Bars - 04:30 # Masquerade feat. M.O.P. & Bumpy Knuckles & Miri - 03:59 # 1-800-Henchman feat. Jimmy Henchman - 00:11 # You Say Keep It Gangsta feat. Butch Cassidy & Sharissa - 03:58 # Party Like I Party - 03:46 # Oh What A Night - 04:01 # Hot 93.1 feat. Eric Edwards - 00:04 # Pussycat feat. Tom Jones - 03:48 # Midnight Lovers feat. Eric Edwards - 00:07 # Two Wrongs feat. Claudette Ortiz - 03:49 # Instant Request - 00:19 # Thug Like Me - 04:44 # Daddy - 03:30 # Knockin' On Heaven's Door - 04:01 # The Eulogy - 00:40 # War No More - 03:59 # The Mix Show - 04:36 ;Bonusraidat * MVP Kompa feat. Melky * Ghetto Racine (PJ's Creole Mix) feat. Ja Rah Rah Luokka:Vuoden 2002 albumit Luokka:Wyclef Jeanin albumit
Hurrikaani Charley

Hurrikaani Charley oli kolmas nimetty trooppinen myrsky vuoden 2004 Atlantin hurrikaanikaudella ja tuon kauden toinen trooppinen hirmumyrsky. Saffirin–Simpsonin hurrikaaniasteikolla se luokiteltiin 4. luokkaan. Myrsky iski maihin Floridassa ja aiheutti sitä ennen tuhoja Karibianmerellä ja Kuubassa. Se surmasi 15 henkeä ja aiheutti Yhdysvalloissa yli 15 miljardin Yhdysvaltain dollarin edestä tuhoa. == Hurrikaanin kehitys == Charley sai alkunsa pienestä säähäiriöstä Afrikan länsirannikolla 4. elokuuta. Se kehittyi trooppiseksi myrskyksi 10. elokuuta, ja hirmumyrskyn rajat se ylitti 11. elokuuta illalla. Charleyn kovimmat tuulet, 65 m/s, mitattiin 13. elokuuta, jolloin paine sen silmässä oli 942 hPa. Voimakkain vaihe sattui samaan aikaan kun Charley iskeytyi maihin Floridassa. Hurrikaanivaihe loppui 14. elokuuta, ja 15. elokuuta Charley luokiteltiin keskileveysasteiden liikkuvaksi matalapaineeksi.NOAA Hurrikaani Frances riepotteli samoja alueita Floridassa kolme viikkoa myöhemmin. == Lähteet == Charley
Aleksandr Serov

Aleksandr Nikolajevitš Serov (; 23. tammikuuta (J: 11. tammikuuta) 1820 Pietari – 1. helmikuuta (J: 20. tammikuuta) 1871 Pietari) oli venäläinen säveltäjä ja musiikkikriitikko. Serov kuului Richard Wagnerin ihailijoihin. Serovin tunnetuimmat oopperat, Judith (1863) ja Rogneda (1865), muistuttavat kuitenkin enemmänkin meyerbeeriläistä grand opéraa kuin Wagnerin kokonaistaideteoksia. Aleksandr Serovin poika Valentin on Venäjän arvostetuimpia muotokuvamaalareita. Serov joutui wagnerilaisuutensa vuoksi muun muassa Anton Rubinsteinin ohella kansallismielisen "mahtavan pienen ryhmän" arvostelun kohteeksi. ==Lähteet== * Suomen historiallinen soittokuntaohjelmisto. Oopperaa ja romanssia. * Russian opera * St. Petersburg Guide: Valentin Serov * ==Aiheesta muualla== Luokka:Venäläiset oopperasäveltäjät Luokka:Romantiikan säveltäjät Luokka:Vuonna 1820 syntyneet Luokka:Vuonna 1871 kuolleet
Pieter Lastman

Pieter Pieterszoon Lastman (noin 1583 Amsterdam – 4. huhtikuuta 1633 Amsterdam)britannica.com: Pieter Lastman. oli alankomaalainen taidemaalari. Hänen teoksensa ovat usein aihepiiriltään historiallisia ja uskonnollisia. Lastman syntyi Amsterdamissa ja oli vuosina 1604–1607 Italiassa, jossa hän sai vaikutteita Caravaggiolta ja Adam Elsheimerilta. Lastman tunnetaan lisäksi Rembrandtin ja Jan Lievensin opettajana. Lastmanin teoksia on museoissa useissa maissa, muun muassa Saksassa, Yhdysvalloissa ja Israelissa. == Lähteet == Luokka:Alankomaalaiset taidemaalarit Luokka:Vuonna 1583 syntyneet Luokka:Vuonna 1633 kuolleet
Longshot-projekti

Longshot-projekti on vuosina 1987–1988 tehty Yhdysvaltain laivastoakatemian ja NASA:n suunnitelma miehittämättömän luotaimen lähettämiseksi Alfa Centauriin. Longshot olisi rakennettu avaruusasema Alfalla, joka olisi ollut kansainvälistä avaruusasemaa paljon suurempi avaruusasema. Longshot muistuttaa hieman Daedalus-projektia, mutta Longshot perustuu lähes kokonaan jo olemassa olevan teknologian hyödyntämiseen. Toinen merkittävä ero Longshotin ja Daedaluksen välillä on se, että Longshot menisi tähteä kiertävälle radalle ja lähettäisi tietoja maahan kunnes luotaimen ydinreaktorin polttoaine loppuisi. Daedalus olisi tehnyt vain nopean ohilennon. Longshotin paino olisi vain hieman alle 396 tonnia, eli huomattavasti Deadalusta kevyempi. Massasta olisi 264 tonnia fuusiopolttoainetta, deuteriumin ja helium-3:n seosta. Pitkulaiset polttoainetankit olisi irrotettu matkalla sitä mukaa kuin ne olisivat tyhjentyneet. Suunnitelman mukaan Longshotin hyötykuorma sisältäisi useita instrumentteja joilla voitaisiin tutkia tähtienvälisen avaruuden koostumusta sekä Alfa Centauri – tähtijärjestelmää ja mitata tähtien etäisyyksiä. Instrumenttien lisäksi hyötykuorma sisältäisi fissioreaktorin, joka tuottaisi energiaa aluksen toimintoihin ja fuusioajon käynnistykseen. Hyötykuorman kokonaismassa olisi 30 tonnia. Tutkimustulokset luotain olisi lähettänyt takaisin Maahan erittäin tehokkaalla laserilla. Suurinta arvoa luotain olisi tuonut tähtien etäisyyden parallaksimittaukseen, jossa olisi voitu käyttää yli neljän valovuoden pituista kantaa nykyisen Maan kiertoradan sijaan ja näin ollen mitata tähtien etäisyyksiä paljon tarkemmin kuin mitä Maasta käsin on mahdollista.http://ntrs.nasa.gov/archive/nasa/casi.ntrs.nasa.gov/19890007533_1989007533.pdf Matka Alfa Centauriin veisi tällä aluksella noin sata vuotta keskimääräisen nopeuden ollessa 13 411 km/s (noin 4,5 % valon nopeudesta). Aluksen moottori toimisi koko lennon ajan lukuun ottamatta lyhyttä väliä, jossa alus käännettäisiin ympäri ennen moottorin uudelleenkäynnistystä. Näin matkan jälkimmäinen osuus olisi käytetty aluksen hidastamiseen. Alfa Centauri on 4,39 valovuoden päässä Maasta, joten valon nopeudella lähetetty data saapuisi maahan yli neljä vuotta luotaimen perille saapumisen jälkeen. == Katso myös == * Tähtienväliset lennot * Daedalus-ohjelma == Lähteet == Luokka:Alfa Centauri Luokka:Avaruustekniikka
Tahko (geometria)

__NOTOC__ Tahko on geometriassa ja avaruusgeometriassa monitahokkaassa olevan pinnan monikulmion muotoinen osa. Kuutio on monitahokas, jossa on kuusi identtistä neliön muotoista tahkoa. Kheopsin pyramidi on monitahokas, jossa on kahdenlaisia tahkoja. Pyramidin kyljet ovat tasakylkisiä kolmioita ja pohja on neliö. Säännöllisen monitahokkaan kaikki tahkot ovat samanlaisia. Säännöllisiä monitahokkaita on yhdeksän erilaista. Joskus tahkoja kutsutaan myös kappaleen sivuiksi. ==Eri ulottuvuudet== Tahko mielletään vain avaruusgeometrian käsitteeksi. Sille on kuitenkin vastineita muissa ulottuvuuksissa. Toisessa ulottuvuudessa tahkoa vastaa monikulmion sivu. Yksiulotteisessa ulottuvuudessa sitä vastaa pisteiden välinen jana. == Katso myös == * Kärki ja Särmä * Eulerin karakteristika * Arkhimedeen kappale ja Platonin kappale ==Lähteet== * ===Viitteet=== ==Aiheesta muualla== * Kivelä, Simo K.: M niinkuin matematiikka. Monitahokkaat * Internetix: Kappaleet Luokka:Kappaleet (geometria) Luokka:Monitahokkaat
Alvar Gullichsen

Alvar Gullichsen (s. 28. marraskuuta 1961 Helsinki) on suomalainen kuvataiteilija ja muusikko. Hänet tunnetaan pop-taideteoksistaan ja kuvitteellisesta Bonk Business -yrityksestään. Hänen tunnettuihin teoksiinsa kuuluu Bonk-koneiden lisäksi Turussa sijaitseva Posankka-teos. == Elämä == Gullichsen kirjoitti ylioppilaaksi 1980 ja opiskeli Vapaassa taidekoulussa 1981–1982 sekä Suomen kuvataideakatemiassa 1984–1989. Kuvataiteilijana hän on työskennellyt vuodesta 1988. Gullichsenin ensimmäisestä näyttelystä Raba Hiff Show 89:sta tuli suosittu ja se aloitti Gullichsenin uralla kymmenkunta vuotta kestäneen vaiheen, jonka aikana hän loi toimimattomia koneita valmistaneen kuvitteellisen teollisuusyrityksen Bonk Businessin tuotteita. Vuonna 2002 tekemänsä Länsi-Afrikkaan suuntautuneen matkan hän koki urallaan vedenjakajaksi, joka saattoi hänet taiteilijana uusille urille. 2010-luvun maalauksiaan hän kuvaa "geometriseksi kaudekseen". Muusikkona Gullichsen on työskennellyt Riki Sorsan yhtyeen rumpalina 1985–1987 ja APA-yhtyeen muusikkona ja laulajana 1986–1996. Hän oli perustamassa Groovy Eldorado feat. Demon Shy -yhtyettä 2003 ja on ollut jäsenenä myös Bad Ass Brass Bandissä. == Perhe == Alvar Gullichsenin isä oli arkkitehti Kristian Gullichsen ja isoäiti taidemesenaatti Maire Gullichsen. == Levyjä == * Zola: Danse Macabre (1986) * Apa: Alla känner Apa (1996)https://www.finna.fi/Record/narpes.2477#componentparts * Apa: Ta din APA och go! (1989)https://www.finna.fi/Record/fikka.5095850#componentparts * Apa: Nya barnsånger med Anna Gullichsen, Pasi Hiihtola och Alvar Gullichsen (1986) == Julkisia teoksia == * Posankka, 1999, Turku * Ukk’ram – Salaperäinen alus, 2015, Noormarkku == Kuvia teoksista == Tiedosto:Bonk - Paranormal cannon.jpg|Paranormaali tykki, Bonk-keskus, Uusikaupunki. Tiedosto:Posankka 2012.jpg|Posankka, 1999, Turku. Tiedosto:Alvar Gullichsen Ukk ram – Salaperäinen alus 2015.jpg|Ukk’ram – Salaperäinen alus, 2015, Noormarkku. == Katso myös == * Gullichsen == Lähteet == == Aiheesta muualla == * *Alvar Gullichsenin www-sivut * Bonk Museo Luokka:Suomalaiset taidemaalarit Luokka:Suomalaiset kuvanveistäjät Luokka:Vuonna 1961 syntyneet Luokka:Elävät henkilöt
John Latham

John Latham (27. kesäkuuta 1740, Eltham, Kent–4. helmikuuta 1837) oli englantilainen ornitologi, lääkäri ja kustantaja. Hänen isänsä John Latham oli kirurgi. Latham nuorempi opiskeli anatomiaa Merchant Taylors' Schoolissa, ja harjoitteli lääkärin ammattia Lontoon sairaaloissa. Lathamilla oli lääkärin praktiikka Dartfordissa, Kentissä. Täältä hän keräsi ruskokertun, jonka Pieter Boddaert kuvaili 1783. Hän erosi virasta 1796 ja asettui Hampshireen. Lääketieteen tohtoriksi hänet vihittiin Erlangenissa Saksassa. Hän meni kahdesti naimisiin, 1763 ja 1798. Hänen kirjalliset päätyönsä olivat A General Synopsis of Birds (1781-1801) ja General History of Birds (1821-28). Lathamia kutsutaan Australian ornitologian isäksi, sillä hän tutki Australiasta Englantiin lähetettyjä lintuja 18. vuosisadan kahden viimeisen vuosikymmenen aikana, ja oli vastuussa niiden nimeämisestä. Lajeihin kuuluivat muun muassa emu, valkokakadu, kiilapyrstökotka, lyyrypyrstö ja isohuiluvaris. Hän kuvaili ensimmäisenä myös hyasinttiaran. Latham oli aikansa johtava brittiläisornitologi ja tunsi kaikki tärkeimmät tutkijat ja keräilijät. Hänellä oli laaja kirjeenvaihto näiden kanssa, ja siksi hän pystyi kuvailemaan kaikki Englantiin saapuneet australialaiset linnut, maalaukset ja piirrokset. Lainaksi saamistaan kuvista hän teki itselleen kopiot. Sir Joseph Banks lainasi hänelle kaikki kuvat, jotka taiteilijat olivat tehneet James Cookin retkillä. Hän lainasi myös kaikki Aylmer Bourke Lambertin ja Thomas Watlingin työt, jotka nämä olivat tehneet Australiassa. A General Synopsis of Birds oli Lathamin ensimmäinen lintutieteellinen työ ja se sisälsi 106 kirjoittajan tekemää maalausta. Teoksessa kuvailtiin lukuisia uusia lajeja, jotka Latham oli nähnyt museoissa ja kokoelmissa. Tässä työssään hän ei kiinnittänyt huomiota kuvailemiensa lintujen nimiin. Vasta myöhemmin Latham ymmärsi, että vain antamalla kuvailemilleen lajeille Linnén luokittelun mukaisesti kaksiosaisen tieteellisen nimen hän voisi saada kunnian jo kuvailemansa lajin nimeäjänä. Sen vuoksi hän julkaisi 1790 kirjasen Index Ornithologicus, missä hän antoi tieteellisen nimen kaikille siihen mennessä kuvailemilleen linnuille. Hän oli myöhässä, sillä Johann Friedrich Gmelin oli jo ennättänyt julkaista oman versionsa Linnén Systema Naturaesta, jossa hän antoi tieteelliset nimet myös Lathamin löytämille lintulajeille. Nimistösääntöjen mukaan Gmelinillä oli etusija nimeäjänä. Latham äänestettiin Royal Societyn jäseneksi 1775 ja hän osallistui myös Linnean Society of Londonin perustamiseen. Lathamin nimeämiä lintuja ovat kuitenkin muun muassa metsähanhi, tiibetinhanhi, aavikkojuoksija, heinäkurppa, riuttatiira, isoturturikyyhky, piikkipyrstökiitäjä, kirjorastas, sinikurkkumaluri ja pensaskerttu. Luokka:Brittiläiset ornitologit Luokka:Vuonna 1740 syntyneet Luokka:Vuonna 1837 kuolleet
Matthew Perry

Matthew Perry on muun muassa seuraavien henkilöiden nimi: * Matthew Perry (1969–2023), Frendit-televisiosarjasta tunnettu näyttelijä * Matthew Perry (1794–1858), Yhdysvaltain laivaston kommodori. ** Matthew Perry Monument ** USNS Matthew Perry * Matthew Perry (1921–2011), Etelä-Carolinan ensimmäinen afroamerikkalainen Yhdysvaltain piirioikeuden tuomari * Matthew "Matt" Perry (s. 1977), englantilainen rugbyn pelaaja == Katso myös == * Matt Parry (s. 1994), brittiläinen kilpa-ajaja * Matthew Parry (1885–1931), irlantilainen kriketinpelaaja
La Celle

La Celle on usean ranskalaisen kunnan nimi tai nimen osa: *La Celle (Allier), Allierin departementissa *La Celle (Cher) Cherin departementissa *La Celle (Puy-de-Dôme) Puy-de-Dômen departementissa *La Celle (Var) Varin departementissa *La Celle-Condé Cherin departementissa *La Celle-Dunoise Creusen departementissa *La Celle-en-Morvan Saône-et-Loiren departementissa *La Celle-Guenand Indre-et-Loiren departementissa *La Celle-les-Bordes Yvelinesin departementissa *La Celle-Saint-Avant Indre-et-Loiren departementissa *La Celle-Saint-Cloud Yvelinesin departementissa *La Celle- Saint-Cyr Yonnen departementissa *La Celle-sous-Chantemerle Marnen departementissa *La Celle-sous-Gouzon Creusen departementissa *La Celle-sous- Montmirail Aisnen departementissa *La Celle-sur-Loire Nièvren departementissa *La Celle-sur-Morin Seine-et-Marnen departementissa *La Celle-sur-Nièvre Nièvren departementissa *Vernou-la-Celle-sur-Seine Seine-et-Marnen departementissa
Lassy

Lassy tarkoittaa seuraavia: ;paikkoja: * Lassy, kunta Ille-et-Vilainen departementissa, Ranskassa * Lassy, kunta Calvados’n departementissa, Ranskassa * Lassy, kunta Val-d’Oisen departementissa, Ranskassa. ;henkilöitä: * Ivar Lassy (1889-1938), suomalainen orientalisti ja työväenliikkeen vaikuttaja * Timo Lassy (s. 1974), suomalainen saksofonisti
The Warriors EP

The Warriors EP on yhdysvaltalaisen rock-yhtye P.O.D.:n vuonna 1999 julkaistu EP. Se julkaistiin samaan aikaan kun yhtye vaihtoi levy-yhtiötään Rescue Recordsista Atlantic Recordsiin. Tutkimalla kuitenkin selviää, että EP:tä ei julkaissut kumpikaan näistä levy-yhtiöistä, vaan Tooth & Nail Records. EP julkaistiin yhtyeen uskollisten fanien vuoksi, ja sen teki harvinaiseksi myös rajoitettu painomäärä: vain noin 30 000 painosta laitettiin myyntiin. Ei ole tietoa, onko kyseinen EP ollut koskaan myytävänä Suomessa. ==Kappaleet== # "Intro" # "Southtown" # "Breathe Babylon" # "Rosa Linda" # "Draw The Line" # "Full Color" # "Sabbath" * Raidat 3, 5 ja 6 ovat paranneltuja versioita kappaleista jotka esiintyivät albumeilla Snuff The Punk ja Brown. * Raidan 2 myöhempi versio julkaistiin vuonna 1999 levyllä The Fundamental Elements of Southtown ja 2000 myös singlenä. Luokka:Vuoden 1998 EP:t Luokka:P.O.D.:n albumit
Luc

Luc voi viitata useisiin asioihin: == Maantiede == * Le Luc, kunta Ranskassa Varin departementissa * Luc (Lozère), kunta Ranskassa Lozèren departementissa * Luc (Hautes-Pyrénées), kunta Ranskassa Hautes-Pyrénées’n departementissa * Luc-Armau, kunta Ranskassa Pyrénées-Atlantiquesin departementissa * Luc-en- Diois, kunta Ranskassa Drômen departementissa * Luc-la-Primaube, kunta Ranskassa Aveyronin departementissa * Luc-sur-Aude, kunta Ranskassa Auden departementissa * Luc-sur-Mer, kunta Ranskassa Calvadosin departementissa * Luc-sur-Orbieu, kunta Ranskassa Auden departementissa == Muuta == * Lucin linna, Ranskassa Lozèren departementissa * Luc (nimi), miehen nimi == Katso myös == * Saint-Luc
Mike Beuttler

Michael Simon Brindley Bream Beuttler (13. huhtikuuta 1940 Kairo, Egypti – 29. joulukuuta 1988 Los Angeles, Yhdysvallat) oli brittiläinen kilpa-autoilija, joka osallistui muun muassa Formula 1 -sarjaan. F1:ssä hän kilpaili yksityisesti March-tallin autoilla. Beuttler oli lahjakas kuljettaja, joka osallistui Formula 3 ja Formula 2 -sarjoihin ennen siirtymistään F1:een. Hän kilpaili tallissa, jonka rahoituksen hoiti joukko pörssimeklarikavereita, joilta talli myös sai nimensä - ensiksi Clarke-Mordaunt-Guthrie Racing, ja 1973 alkaen Clarke-Mordaunt-Guthrie-Durlacher Racing. Hän kilpaili vain kerran itse March-tallissa. Kilpailu oli Kanadan Grand Prix 1971. Beuttlerin parhaaksi sijoitukseksi jäi seitsemäs sija Espanjan Grand Prix'sta kaudelta 1973. Beuttler jäi kilpa-autoilusta eläkkeelle vuonna 1974 Brands Hatchin 1000 kilometrin kilpailun jälkeen ja muutti Yhdysvaltoihin. Beuttler kuoli Yhdysvalloissa 29. joulukuuta 1988 AIDSiin. Beuttler oli suuntaukseltaan homoseksuaali. ==Formula 1 -tulokset== Vuosi Talli 1 2 3 4 5 6 7 8 9 10 11 12 13 14 15 Sijoitus Pisteet 1971 C-M-G Racing SAF SPA MON DUT FRA GBR Kesk. DEU DSQ AUT NC ITA Kesk. CAN NC USA \- 0 1972 C-M-G Racing ARG SAF SPA DNQ MON 13 BEL Kesk. FRA Kesk. GBR 13 DEU 8 AUT Kesk. ITA 10 CAN NC USA 13 \- 0 1973 C-M-G-D ARG 10 BRA Kesk. SAF NC SPA 7 BEL 11 MON Kesk. SWE 8 FRA GBR 11 DUT Kesk. DEU 16 AUT Kesk. ITA Kesk. CAN Kesk. USA 10 \- 0 == Lähteet == Luokka:Brittiläiset Formula 1 -kuljettajat Luokka:Vuonna 1940 syntyneet Luokka:Vuonna 1988 kuolleet
Saint-Luc

Saint-Luc (Pyhä Luukas) on usean eri paikkakunnan nimi: *Saint-Luc, kunta Ranskassa Euren departementissa *Saint-Luc, kunta Sveitsissä Valais'n kantonissa *Saint-Luc-de-Vincennes, Quebecissä
Gaspare Spontini

Gaspare Luigi Pacifico Spontini (14. marraskuuta 1774 – 24. tammikuuta 1851) oli italialainen oopperasäveltäjä ja kapellimestari. Spontini syntyi Anconan maakunnassa Maiolati-kaupungissa, joka nyt on jälleennimetty Maiolati Spontiniksi. Suurimman osan urastaan Spontini vietti Pariisissa ja Berliinissä. Spontini opiskeli nuorena Napolissa. Hän lähti vuonna 1803 Pariisiin ja toimi siellä vuodesta 1805 lähtien hovisäveltäjänä. Spontini julkaisi vuonna 1807 oopperansa La vestale, jota Luigi Cherubini ja Giacomo Meyerbeer pitivät mestariteoksena. Spontini lähti Preussiin ja palasi elämänsä lopussa synnyinsijoilleen. Spontinin tuotantoon kuuluu kymmeniä oopperoita. *Fragapane, Paolo, Spontini, Bologna 1954, Reprint: Firenze 1983 Luokka:Italialaiset oopperasäveltäjät Luokka:Vuonna 1774 syntyneet Luokka:Vuonna 1851 kuolleet
El Apóstol

El Apóstol (”Apostoli”) oli vuonna 1917 valmistunut argentiinalainen animaatioelokuva, jonka uskotaan yleisesti olleen maailman ensimmäinen filmille piirretty animaatio. Sen käsikirjoitti ja ohjasi Quirino Cristiani. Elokuvan kesto oli 70 minuuttia. Elokuvassa pilkattiin Argentiinan silloista presidenttiä Hipólito Yrigoyenia. Kaikki kopiot elokuvasta tuhoutuivat tulipalossa vuonna 1926.Lehtinen, s. 17. == Lähteet == * === Viitteet === ==Aiheesta muualla== * Luokka:Argentiinalaiset elokuvat Luokka:Animaatioelokuvat Luokka:Kadonneet elokuvat Luokka:Vuoden 1917 elokuvat
Kaunokirjoitus

Kaunokirjoitus on kirjoitustyyli, joka on suunniteltu kirjoitettavaksi käsin. Eri maissa ja eri aikoina on suosittu jonkin verran toisistaan poikkeavia kaunokirjoitusohjeistoja. == Kaunokirjoitus Suomessa == 1800-luvulla suomalaista kaunokirjoitusjärjestelmää kehitti senaatin puhtaaksikirjoittaja Mimmi Bähr, jonka julkaisemia malleja käytettiin kansa- ja oppikouluissa. Hän järjesti kaunokirjoituskursseja.Kuka kukin oli, WikisourceTietosanakirja 1909 osa 1 s. 1389 1930-luvulla Suomessa otettiin käyttöön arkkitehti Toivo Salervon suunnittelema koukeroinen mallikirjoitus, jossa tavoitteena oli kirjoittaa jokainen sana nostamatta kynää paperista kertaakaan. Kirjaimisto perustui 1700-luvun englantilaiselle kuparikaiverruskirjaimistolle (copperplate), joka heijasti aikansa myöhäisbarokin ja rokokoon koukeroista tyyliä. Graafikko ja kalligrafi Toivo Heiskasen suunnittelema uusi kaunokirjoitusmallisto otettiin Suomessa käyttöön valtakunnallisesti 1980-luvun loppupuolella. Uusi mallisto perustui renessanssin kursiivikirjaimistoon. Siinä ei ole yhtä paljon sidontaa ja silmukoita kuin edeltäjässään, ja se on helpommin kirjoitettavaa. Se soveltuu myös sekä vasenkätisille että tasaterällä kirjoittajille Salervon mallia paremmin. Seuraava tyyppikirjainuudistus tuli 2004. Opetushallitus hyväksyi joulukuussa 2014 uudet opetussuunnitelman perusteet, joiden mukainen perusopetus alkoi elokuussa 2016. Uusissa opetussuunnitelman perusteissa vaaditaan opetettavan vain tekstauskirjaimilla kirjoittamista sekä näppäintaitoja. Kaunokirjoituksen pakollinen opetus siis loppui peruskouluissa vuonna 2016, tosin sitä opetetaan edelleen valinnaisaineena monin paikoin. == Katso myös == * Käsiala * Vanhat käsialat == Lähteet == == Aiheesta muualla == * Opetushallitus: Miksi taas uudet kirjaimet * Opetushallitus: Uudet kirjaimet ja numerot Luokka:Kalligrafia Luokka:Seulonnan keskeiset artikkelit
Franz Schreker

Franz Schreker (23. maaliskuuta 1878 – 21. maaliskuuta 1934) oli itävaltalainen säveltäjä ja kapellimestari. Schrekerillä oli juutalaisia sukujuuria. Isän kuoleman jälkeen perhe muutti vuonna 1888 Linzistä Wieniin. Schreker pääsi konservatorioon ja alkoi opiskella viulunsoittoa. Myöhemmin hän sai sävellysopetusta Robert Fuchsilta. Hän valmistui 1900 ja oli aloittanut orkesterinjohdon jo 1895. Vuonna 1912 ensiesitettiin ooppera Kaukainen sointi (), ja samana vuonna säveltäjä nimitettiin professoriksi Wienin musiikkiakatemiaan. Vuonna 1920 hänestä tuli musiikkikorkeakoulun johtaja Berliinissä. Schrekerin vaikutus oli suurinta Weimarin tasavallan alkuaikoina. Saksan kansallissosialistisen työväenpuolueen valtaannousu ja sen harjoittama antisemitismi edesauttoivat juutalaistaustaisen säveltäjän suosion laskua hänen elämänsä loppuvaiheissa. Hän kuoli 1934. Schreker sävelsi lukuisien oopperoidensa lisäksi muun muassa orkesterimusiikkia ja pienimuotoisempia teoksia. == Lähteet == Luokka:Itävaltalaiset säveltäjät Luokka:Itävaltalaiset kapellimestarit Luokka:Vuonna 1878 syntyneet Luokka:Vuonna 1934 kuolleet